**Rámcová zmluva o dielo a licenčná zmluva**

uzatvorená podľa ust. § 65 a nasl. v spojení s ust. § 91 zákona č. 185/2015 Z. z. Autorského zákona v spojení s ust. § 631 a nasl. zákona č. 40/1964 Zb. Občianskeho zákonníka

Meno a Priezvisko: ..........................................

Trvale bytom: ..........................................

Dátum narodenia: ..........................................

Číslo OP: ..........................................

Bankové spojenie: ..........................................

E-mail: ..........................................

(ďalej len „**Poskytovateľ**“ alebo „**Autor**“)

 a

Meno/Názov: ..........................................

Trvale bytom / sídlo: ..........................................

IČO: ..........................................

Bankové spojenie: ..........................................

E-mail: ..........................................

Zastúpenie: ..........................................

(ďalej len „**Nadobúdateľ**“ spolu s Poskytovateľom ďalej len „**zmluvné strany**“)

Zmluvné strany uzatvárajú túto zmluvu (ďalej len „ Rámcová zmluva“)za nasledovných podmienok:

**I.**

**Úvodné ustanovenia**

1. Zmluvné strany sa dohodli, že sa ich záväzkový vzťah založený touto zmluvou riadi ust. § 65 a nasl. v spojení s ust. § 91 zákona č. 185/2015 Z. z. o autorskom práve a právach súvisiacich s autorským právom (ďalej len „Autorský zákon“). Vzťahy z tejto zmluvy o dielo, pokiaľ nie je dojednané inak, sa spravujú primerane v zmysle ust. § 631 a nasl. zákona č. 40/1964 Zb. Občianskeho zákonníka (ďalej len „Občiansky zákonník“) s použitím príslušných ustanovení zákona č. 185/2015 Z. z. o autorskom práve a právach súvisiacich s autorským právom (ďalej len „Autorský zákon“).

**II.**

**Účel a predmet zmluvy**

1. Účelom tejto Zmluvy je úprava práv a povinností, ako aj dohoda o podmienkach, za ktorých sa Poskytovateľ ako autor sa zaväzuje zabezpečiť zhotovenie diela uvedeného v ods. 2 tohto článku pre Nadobúdateľa.

2. Touto zmluvou sa Poskytovateľ zaväzuje zabezpečiť pre Nadobúdateľa zhotovenie autorského diela, ktoré je výsledkom tvorivej duševnej činnosti autora a to

a) .......................................... (ďalej len „autorské dielo“)

3. Poskytovateľ postupuje Nadobúdateľovi licenciu na zhotovené autorské dielo na základe tejto zmluvy (ďalej len „**Licencia**“). Autor súhlasí postúpením Licencie ku zhotovenému dielu podľa § 72 ods. 2 Autorského zákona. Rozsah licencie je uvedený v čl. IV. Dielo, autorom bude vždy poskytovateľ ........................................... Zmluvné strany sa dohodli, že v závere zhotoveného diela bude uvedený jeho autor ...........................................

4. ...........................................

**III.**

**Práva a povinnosti zmluvných strán**

1.Zmluvné strany sa dohodli, že návrh diela, termín dodania, odmena a ďalšie špecifiká konkrétneho diela budú odsúhlasené napr. formou objednávok, príp. emailovou konverzáciou s Nadobúdateľom.

2. Poskytovateľ je pri vytvorení diela povinný rešpektovať požiadavky Nadobúdateľa, tak aby vyhotovil autorské dielo, ktoré bude súhlasiť s požiadavkami Nadobúdateľa.

3. Poskytovateľ sa zaväzuje predložiť návrh diela ................................. (napr. elektronicky) vo formáte ................................. na posúdenie Nadobúdateľovi do piatich (5) pracovných dní od nadobudnutia účinnosti tejto zmluvy. Nadobúdateľ má právo vyjadriť sa ku návrhu diela a žiadať úpravy, zmeny či doplnenia podľa svojich požiadaviek, ktoré však nebudú prekračovať rámec daný popisom .......................................... (názov diela) v tejto zmluve. V prípade ak navrhovateľ bude požadovať zmeny, či doplnenia, ktoré prekročia rámec daný popisom .......................................... (názov diela), na ktorom sa zmluvné strany dohodli, autor ich nie je povinný do diela zapracovať, iba v prípade, ak by s nimi autor súhlasil, čo by ale malo vplyv na dohodnutú odmenu podľa čl. V ods. 1 tejto zmluvy.

4. Nadobúdateľ je povinný písomne sa vyjadriť k predloženému návrhu na emailovú adresu poskytovateľa a to v lehote najviac do dvoch (2) dní od doručenia návrhu. Pokiaľ sa nadobúdateľ v určenej lehote písomne nevyjadrí k návrhu diela, poskytovateľ bude toto konanie nadobúdateľa považovať za odsúhlasenie návrhu.

5. Poskytovateľ je povinný pri plnení svojho záväzku:

1. zabezpečiť vyhotovenie diela včas a riadne na svoje náklady a nebezpečenstvo,
2. postupovať pri zabezpečení vyhotovení diela s náležitou odbornou starostlivosťou
3. oznámiť bez zbytočného odkladu Nadobúdateľovi všetky skutočnosti, ktoré sú spôsobilé zmariť alebo ohroziť riadne zabezpečenie zhotovenie a realizáciu diel, a to tie, ktoré už nastali alebo tie o ktorých je rozumné predvídať, že v budúcnosti nastanú,
4. písomne konzultovať prípadné obsahové zmeny v obsahu diel s Nadobúdateľom

6. Poskytovateľ je povinný odovzdať zhotovené dielo Nadobúdateľovi v elektronickej verzii prostredníctvom ................................. (uveďte typ nosič) vo formáte ................................. vo vysokom rozlíšení pre výsledný formát kvalitnej tlače na A4 (doplniť konkrétne údaje o formáte a rozlíšení diela) a to v lehote ................................. (konkrétny dátum alebo napr. do desať (10) pracovných dní) od odsúhlasenia návrhu autorského diela.

7. Autor sa zaväzuje zhotovené autorské dielo odovzdať podľa predchádzajúceho bodu prostredníctvom emailovej adresy ................................. (napr. doplniť email) na emailovú adresu Nadobúdateľa .................................. So súhlasom nadobúdateľa môže poskytovateľ autorské dielo odovzdať nadobúdateľovi aj iným vhodným spôsobom. Odovzdanie a prevzatie diela nadobúdateľ poskytovateľovi písomne potvrdí prostredníctvom emailovej adresy.

8. Nadobúdateľ nie je povinný prevziať od Poskytovateľa zhotovené dielo v prípade, ak má dielo nedostatky, ktoré bránia jeho riadnemu používaniu alebo ak dielo nebolo zhotovené podľa požiadaviek Nadobúdateľa.

9. Diela sa považuje za riadne splnené jeho vytvorením a odovzdaním v čase a za podmienok dohodnutých v tejto zmluve.

**IV.**

**Rozsah postúpenej licencie**

1. Poskytovateľ postupuje na zhotovené dielo licenciu Nadobúdateľovi v neobmedzenom rozsahu bez obmedzenia čo do územného, časového, vecného a množstevného rozsahu použitia Diela.

2. Súhlas (licenciu) na použitie diela vytvoreného na základe tejto zmluvy udeľuje konkrétne na nasledovné použitie diela:

* 1. vyhotovenie rozmnoženiny diela,
	2. verejné rozširovanie originálu diela alebo jeho rozmnoženiny predajom alebo inou formou prevodu vlastníckeho práva,
	3. verejné rozširovanie originálu diela alebo jeho rozmnoženiny nájmom alebo vypožičaním,
	4. spracovanie, preklad a adaptáciu diela,
	5. zaradenie diela do databázy
	6. zaradenie diela do súborného diela,
	7. verejné vystavenie diela

3. Poskytovateľ udeľuje Nadobúdateľovi súhlas na udelenie súhlasu tretej osobe na použitie diela vytvoreného autorom v rozsahu Nadobúdateľom udelenej licencie (tzv. sublicenciu).

4. Licencia udelená Nadobúdateľovi podľa tohto článku zmluvy má povahu ................................. (výhradnej/nevýhradnej licencie) v neobmedzenom rozsahu.

5. Licenciu udeľuje Poskytovateľ (autor) Nadobúdateľovi na dobu po ktorú trvajú majetkové práva autora (resp. právnych nástupcov autora) k dielu, teda na dobu určenú v § 32 ods. 1 Autorského zákona.

6. Nadobúdateľ výhradnej licencie, je oprávnený podľa § 63 ods. 2 písm. b) Autorského zákona domáhať sa ochrany autorských práv k vytvorenému dielu.

**V.**

**Odmena za zabezpečenie zhotovenia diela a postúpenie licencie**

1. Nadobúdateľ sa zaväzuje uhradiť Poskytovateľovi bankovým prevodom na bankový účet Poskytovateľa uvedený v záhlaví tejto Zmluvy odmenu, ktorá bola Poskytovateľom a Nadobúdateľom dohodnutá v zmysle čl. III. ods. 1 tejto zmluvy a to na základe vystavenej faktúry Poskytovateľom, s tým že odmena je splatná do 14 dní odo dňa odovzdania diela.

2. Nadobúdateľ sa zaväzuje, že ak sa Poskytovateľ stane platcom DPH tak sa k dohodnutej odmene uplatní (pripočíta) DPH podľa príslušného všeobecne záväzného právneho predpisu v účinnom znení, najmä zákona o DPH.

3. Zmluvné strany sa dohodli na odmene autora, pokiaľ sa nedohodnú inak:

1. .................................:vo výške dohodnutej individuálne a odsúhlasenej oboma zmluvnými stranami.

4. Odmena podľa ods. 2) tohto článku pozostáva z:

1. odmeny za zhotovenie dielavo výške  50 % z odmeny podľa ods. 1)
2. odmeny za udelenie a postúpenie licencie vo výške 50% z odmeny podľa ods. 1).

5. Odmena sa považuje za uhradenú okamihom jej obdržania na bankovom účte Poskytovateľa.

6. Zmluvné strany sa dohodli, že pri odmene udelenej Poskytovateľovi podľa tejto Zmluvy uplatnia postup podľa ust. § 43 ods. 14 zákona č. 595/2003 Z. z. o dani z príjmov, t.j. odmena nebude zdanená zrážkou spôsobom podľa § 43 ods. 3 písm. h) zákona č. 595/2003 Z. z. o dani z príjmov. Príjmy z tejto Zmluvy bude Poskytovateľ zdaňovať podaním daňového priznania.

**VI.**

**Zánik zmluvy**

1. Poskytovateľ je oprávnený odstúpiť od tejto zmluvy v prípade nezaplatenie odmeny za zhotovenie autorského diela a postúpenie Licencie, ani napriek doručeniu písomnej výzvy Poskytovateľa na jej zaplatenie Nadobúdateľovi, v lehote tridsať (30) dní odo dňa doručenia písomnej výzvy Nadobúdateľovi.

2. Nadobúdateľ je oprávnený odstúpiť od tejto zmluvy v prípade nezhotovenia autorského diela s dohodnutými podmienkami a za porušenie ktorejkoľvek povinnosti Poskytovateľa uvedenej v tejto zmluve.

3. Odstúpenie od tejto zmluvy je účinné doručením písomného prejavu vôle o odstúpení od zmluvy druhej zmluvnej strane.

**VII.**

**Záverečné ustanovenia**

1. Táto zmluva vzniká a nadobúda účinnosť dňom podpisu oboma zmluvnými stranami.

2. Akékoľvek ustanovenia tejto zmluvy možno meniť len vzájomnou dohodou zmluvných strán, v písomnej forme dodatku k tejto zmluve.

3. Právne vzťahy medzi zmluvnými stranami touto zmluvou bližšie neupravené sa riadia príslušnými ustanoveniami Občianskeho zákonníka, Autorského zákona a ďalšími všeobecne záväznými právnymi predpismi Slovenskej republiky.

4. V prípade, ak niektoré z ustanovení tejto zmluvy alebo ich časti bude posúdené ako neplatné, nemá táto neplatnosť vplyv na platnosť zmluvy ako celku alebo ostatných ustanovení tejto rámcovej zmluvy. Na posúdenie predmetných ustanovení tejto zmluvy sa použije právna úprava, ktorá pokiaľ je to právne možné, sa najviac približuje zmyslu a účelu tejto zmluvy.

5. Táto zmluva je vyhotovená v dvoch (2) rovnopisoch s platnosťou originálu, po jednom pre každú zo zmluvných strán.

6. Zmluvné strany vyhlasujú, že si túto zmluvu riadne prečítali, jej obsahu porozumeli a potvrdzujú, že táto zmluva je zrozumiteľná a určitá, vyjadruje ich skutočnú, slobodnú a vážnu vôľu, a nie je uzatvorená v tiesni za nápadne nevýhodných podmienok, čo potvrdzujú vlastnoručným podpisom.

7. E-mailová komunikácia zmluvných strán podľa tejto zmluvy sa bude považovať za riadne doručenú dňom odoslania emailovej správy na emailové adresy zmluvných strán, s výnimkou prípadu ak z použitého prostriedku odosielania správy je zrejmé, že k odoslaniu správu nedošlo.

V Bratislave, dňa ......................

Nadobúdateľ Poskytovateľ

 ......................................................................... ............................................................................

.................................................. .................................